PATVIRTINTA

Klaipėdos lopšelio-darželio „Ąžuoliukas“

direktoriaus 2021 m. gruodžio 6 d.

įsakymu Nr. P-217

**IKIMOKYKLINIO IR PRIEŠMOKYKLINIO AMŽIAUS UGDYTINIŲ, MOKYTOJŲ,**

**TĖVŲ (GLOBĖJŲ) KŪRYBINIS PROJEKTAS - PARODA "KALĖDINĘ PASAKĄ KURKIME KARTU"**

**NUOSTATAI**

Šv. Kalėdos – gerumo šventė, kuomet stebuklai sušildo kiekvieną, kas jais tiki.

Kalėdų laukimas– gerumo metas; norisi draugauti, apkabinti artimuosius,

būti geresnius kitiems, dažniau nusišypsoti.

**I SKYRIUS**

**BENDROSIOS NUOSTATOS**

1. Ikimokyklinio ir priešmokyklinio amžiaus ugdytinių, mokytojų, tėvų (globėjų) kūrybinio projekto „Kalėdinę pasaką kurkime kartu“ (toliau – projekto) nuostatai reglamentuoja projekto tikslą ir uždavinius, dalyvius, projekto organizavimo tvarką ir trukmę, reikalavimus kūrybiniams darbams, projekto organizavimo tvarką.

2. Projektą organizuoja Klaipėdos lopšelio-darželio „Ąžuoliukas“ priešmokyklinės grupės mokytojos Jolanta Gricevičienė, jolagri@gmail.com, Modesta Paulauskienė, modesta87@hotmail.co.uk.

3. Projekto nuostatai skelbiami Klaipėdos lopšelis-darželis „Ąžuoliukas“ internetinėje svetainėje https://www.darzelisazuoliukas.lt/

5. Projektas vyks Klaipėdos lopšelyje - darželyje "Ąžuoliukas".

**II SKYRIUS**

**TIKSLAI IR UŽDAVINIAI**

6. Projekto tikslas – skatinti vaikus domėtis pasakomis, ugdyti ikimokyklinio ir priešmokyklinio amžiaus vaikų komunikavimo ir meninę kompetencijas, suburti ugdymo įstaigos bendruomenę bendrai veiklai.

7. Projekto uždaviniai:

7.1. siekti, kad vaikai domėtųsi pasakomis, arba patys jas kurtų;

7.2. skatinti vaikų saviraišką, fantaziją, išradingumą ir kūrybinius gebėjimus įvairiomis meninės raiškos priemonėmis perkeliant pasakos idėją, pasakų herojus ar siužetą į grupės pasaką;

7.3. patirti teigiamų emocijų ugdymo(si) proceso metu;

7.4. sudaryti sąlygas vaikų meninės, kūrybinės saviraiškos sklaidai;

7.5. stiprinti mokytojų, ugdytinių ir tėvų (globėjų) bendravimą ir bendradarbiavimą;

7.6. plėtoti bendradarbiavimą tarp ugdymo įstaigos darbuotojų.

**III SKYRIUS**

**DALYVIAI**

8. Projekte kviečiami dalyvauti ikimokyklinio, priešmokyklinio amžiaus ugdytiniai, mokytojai, tėvai (globėjai) ir darbuotojai.

**IV SKYRIUS**

**PROJEKTO ORGANIZAVIMO TVARKA**

9. Projekto trukmė – 2021 m. lapkričio 29 d. – 2021 m. gruodžio 17d.

10. Projektas vykdomas dviem etapais:

I etapas: pasakos kūrimas.

II etapas: laisvai pasirinktomis meninės raiškos priemonėmis perkelti savo pasakos idėją (pasakų herojus, siužetą ir pan.) į A2 formato lapą.

11. Dalyviai, dalyvaujantys projekte, savo darbus eksponuoja Klaipėdos lopšelio - darželio "Ąžuoliukas" erdvėse.

**V SKYRIUS**

**BAIGIAMOSIOS NUOSTATOS**

12. Iš projekto kūrybinių darbų nuotraukų sukurta virtuali paroda bus įkelta į Klaipėdos lopšelio - darželio "Ąžuoliukas" internetinį puslapį.

13. Visi dalyviai gaus Klaipėdos lopšelio-darželio „Ąžuoliukas“ padėkos raštus.

14. Kilus klausimams prašome kreiptis el. paštu: jolagri@gmail.com, modesta87@hotmail.co.uk. arba skambinti tel.: 8 60490175 arba 8 60781723.